CELEX: 32006D0804
Language: mt
Date: 2006-11-23 00:00:00
Title: Deċiżjoni tal-Kummissjoni tat- 23 ta' Novembru 2006 dwar l-armonizzazzjoni tal-ispettru tal-frekwenzi tar-radju għal apparat għall-identifikazzjoni li jaħdem permezz ta' frekwenzi tar-radju (RFID) li jopera fil-medda ta' frekwenza ultra għolja (UHF) (notifikata taħt id-dokument numru C(2006) 5599)

17.12.2008           MT                 Il-Ġurnal Uffiċjali ta’ l-Unjoni Ewropea                    619

32006D0804

L 329/64                         IL-ĠURNAL UFFIĊJALI TA’ L-UNJONI EWROPEA                     25.11.2006

                                  DEĊIŻJONI TAL-KUMMISSJONI

                                           tat-23 ta’ Novembru 2006

       dwar l-armonizzazzjoni tal-ispettru tal-frekwenzi tar-radju għal apparat għall-
    identifikazzjoni li jaħdem permezz ta’ frekwenzi tar-radju (RFID) li jopera fil-medda
                               ta’ frekwenza ultra għolja (UHF)

                           (notifikata taħt id-dokument numru C(2006) 5599)
                                              (2006/804/KE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat id-Deċiżjoni Nru 676/2002/KE tal-Parlament Ewropew u tal-Kunsill tas-
7 ta’ Marzu 2002 dwar qafas regolatorju għall-politika dwar l-ispettru tal-frekwenzi tar-radju
fil-Komunità Ewropea (Deċiżjoni dwar l-Ispettru tal-Frekwenzi tar-Radju)1, u partikolarment
l-Artikolu 4(3) tagħha,

Billi:

(1)        It-teknoloġija tal-identifikazzjoni permezz ta’ frekwenzi tar-radju (RFID), tip speċifiku
           ta’ apparati ta’ firxa qasira, toffri benefiċċji potenzjalment sinifikanti lill-ekonomija u
           lis-soċjetà fl-Ewropa. Huma possibbli applikazzjonijiet differenti ta’ RFID, bħalma hi
           l-identifikazzjoni awtomatika ta’ oġġett, il-lokazzjoni tal-assi, sistemi ta’ sigurtà u tal-
           allarm, l-immaniġġar tal-iskart, sensuri ta’ prossimità, sistemi ta’ kontra s-serq, sistemi
           ta’ lokazzjoni, it-trasferiment ta’ dejta lejn apparat li jinġarr fl-idejn u sistemi ta’
           kontroll li jitħaddmu mingħajr wajer. L-iżvilupp ta’ apparat bbażat fuq frekwenza ultra
           għolja (UHF) RFID fil-KE għandu jikkontribwixxi għall-iżvilupp ta’ soċjetà tal-
           informazzjoni u għall-promozzjoni tal-innovazzjoni.

(2)        Huma neċessarji kundizzjonijiet armonizzati u ċertezza legali għad-disponibbilità tal-
           ispettru tar-radju għall-UHF RFID biex jippermettu l-identifikazzjoni ta’ prodotti li
           jinkorporaw l-UHF RFID jew servizzi marbuta mar-RFID biex dawn ikunu jistgħu
           jitħaddmu madwar l-Ewropa. L-assigurazzjoni ta’ suq intern li jiffunzjona għandha
           tgħin fl-użu b’suċċess u fil-pront tat-teknoloġija tal-RFID billi jkun sostnut użu wiesa’
           bil-potenzjal ta’ tnaqqis fl-ispejjeż u l-użu transkonfinali.

1
           ĠU L 108, 24.4.2002, p. 1.
 ---pagebreak--- 620             MT              Il-Ġurnal Uffiċjali ta’ l-Unjoni Ewropea                        17.12.2008

(3)   L-iskop ta’ din id-Deċiżjoni huwa limitat għal sistemi ta’ RFID fejn l-apparat
      imwaħħal mal-oġġetti li għandhom jiġu identifikati ma għandu l-ebda sors ta’ enerġija
      għat-trażmissjoni bir-radju u li jittrażmetti biss billi jerġa’ juża l-enerġija rradjata fuqu
      minn tagħmir tal-qari. Għaldaqstant il-potenzjal li dan jikkawża interferenza għal
      utenti oħra tal-ispettru hija tipikament limitata. Għalhekk, dawn l-apparati jistgħu
      jaqsmu meded ta’ frekwenza ma’ servizzi oħrajn li huma, jew li mhumiex, suġġetti
      għall-awtorizzazzjoni, mingħajr ma jikkawżaw interferenza li tagħmel il-ħsara u li
      jistgħu jeżistu flimkien ma’ apparat ieħor ta’ firxa qasira. L-użu ta’ dan l-apparat
      għaldaqstant ma għandux ikun suġġett għal awtorizzazzjoni individwali skont id-
      Direttiva ta’ Awtorizzazzjoni 2002/20/KE2. Barra minn hekk, is-servizzi ta’
      komunikazzjoni bir-radju, kif iddefiniti fir-Regolamenti tal-Frekwenzi tar-Radju tal-
      Unjoni Internazzjonali tat-Telekomunikazzjoni, għandhom prijorità fuq apparati ta’
      RFID bħal dawn u mhuwiex mitlub minnhom li jiżguraw il-protezzjoni ta’ tagħmir ta’
      RFID mill-interferenza, u s-sistemi ta’ RFID ma għandhomx jikkawżaw interferenza
      lil dawn is-servizzi ta’ komunikazzjoni bir-radju. Minħabba li għaldaqstant ma tista’
      tiġi garantita l-ebda protezzjoni kontra l-interferenza lill-utenti ta’ apparat ta’ RFID,
      hija r-responsabbilità tal-fabbrikanti ta’ apparat tal-RFID li jħarsu apparat bħal dan
      minn interferenza li tikkawża ħsara minn servizzi ta’ komunikazzjoni bir-radju kif
      ukoll minn apparat ieħor b’firxa qasira li jopera skont ir-regolamenti applikabbli
      Komunitarji jew nazzjonali. Skont id-Direttiva 1999/15/KE tal-Parlament Ewropew u
      tal-Kunsill tad-9 ta’ Marzu 1999 dwar it-tagħmir bir-radju u t-tagħmir terminali tat-
      telekomunikazzjoni u r-rikonoxximent reċiproku tal-konformità tagħhom (id-Direttiva
      dwar l-R&TTE)3, il-fabbrikanti għandhom jiżguraw li l-apparat ta’ RFID juża b’mod
      effettiv l-ispettru ta’ frekwenza tar-radju b’mod li jevita l-interferenza li tagħmel ħsara
      lil tagħmir ieħor b’firxa qasira.

(4)   Fil-11 ta’ Marzu 2004 il-Kummissjoni għalhekk ħarġet mandat4 lis-CEPT, skont l-
      Artikolu 4(2) tad-Deċiżjoni dwar l-Ispettru tal-Frekwenzi tar-Radju, biex jarmonizza l-
      użu tal-frekwenza għal apparati b’firxa qasira, inkluż l-apparat tal-RFID. Bi tweġiba
      għal dak il-mandat, fir-rapport tiegħu5 tal-15 ta’ Novembru 2004 is-CEPT stabbilixxa
      l-lista ta’ miżuri ta’ armonizzazzjoni volontarji li jeżistu fil-Komunità Ewropea għal
      apparat ta’ firxa qasira u ddikjara li hemm bżonn ta’ impenn aktar sod min-naħa tal-
      Istati Membri sabiex tkun żgurata l-istabbilità legali tal-armonizzazzjoni tal-frekwenza
      miksuba fis-CEPT, partikolarment għall-ispettru tal-UHF użat mir-RFIDs.

(5)   Il-meded proposti mis-CEPT għall-armonizzazzjoni huma koperti għall-użu mill-
      RFID bl-istandard armonizzat EN 302 208 adottat skont id-Direttiva 1999/5 tal-
      Parlament Ewropew u tal-Kunsill tad-9 ta’ Marzu 1999 dwar it-tagħmir tar-radju u
      tagħmir terminali ta’ telekomunikazzjonijiet u r-rikonoxximent reċiproku tal-
      konformità tagħhom (Id-Direttiva dwar l-R&TTE)6. Dan l-istandard jiddeskrivi
      teknika ta’ listen-before-talk maħsuba biex tipprovdi livelli xierqa ta’ kontroll biex tiġi
      evitata interferenza li tikkawża l-ħsara lil utenti oħra fil-medda. L-użu ta’ dan l-

2
      ĠU L 108, 24.4.2002, p. 21.
3
      ĠU L 91, 7.4.1999, p.10.
4
      Mandat lis-CEPT biex janalizza aktar armonizzazzjoni tal-meded ta’ frekwenza fl-użu ta’ apparati
      b’firxa qasira.
5
      Ir-rapport finali mill-ECC bi tweġiba għall-mandat tal-KE lis-CEPT dwar l-armonizzazzjoni tal-ispettru
      tar-radju fl-identifikazzjoni bil-frekwenza tar-radju.
6
      ĠU L 91, 7.4.1999, p. 10.
 ---pagebreak--- 17.12.2008       MT               Il-Ġurnal Uffiċjali ta’ l-Unjoni Ewropea                                621

       istandard jew ta’ standards armonizzati oħra rilevanti jissuġġerixxi konformità mar-
       rekwiżiti essenzjali tad-Direttiva dwar l-R&TTE.

(6)    L-armonizzazzjoni skont din id-Deċiżjoni ma teskludix il-possibbiltà għal Stat
       Membru biex japplika, fejn huwa ġġustifikat, perjodi ta’ tranżizzjoni jew arranġamenti
       ta’ qsim ta’ spettru ta’ frekwenzi tar-radju skont l-Artikolu 4(5) tad-Deċiżjoni dwar l-
       Ispettru tal-Frekwenzi tar-Radju.

(7)    L-użu tal-ispettru hu suġġett għar-rekwiżiti tal-liġi Komunitarja għall-ħarsien tas-
       saħħa      pubblika     b’mod      partikolari   d-Direttiva 2004/40/KE7       u      r-
                                        8
       Rakkomandazzjoni 1999/519/KE . Il-protezzjoni tas-saħħa għal tagħmir bir-radju hija
       żgurata bil-konformità ta’ tagħmir bħal dan mar-rekwiżiti essenzjali skont id-Direttiva
       dwar l-R&TTE.

(8)    Minħabba l-bidla rapida fit-teknoloġija, hu mistenni li tagħmir ġdid tal-UHF RFID u
       ieħor simili se jkun jeħtieġ aġġornamenti tal-kundizzjonijiet tal-armonizzazzjoni tal-
       ispettru, billi jitqiesu l-benefiċċji ekonomiċi u r-rekwiżiti tal-industrija u l-utenti.
       Għaldaqstant se jkunu meħtieġa aġġornamenti ta’ din id-Deċiżjoni biex iwieġbu għall-
       iżviluppi l-ġodda fis-suq u fit-teknoloġija. Jekk reviżjoni tirrivela l-ħtieġa li d-
       Deċiżjoni tiġi adattata, it-tibdiliet għandhom jiġu deċiżi skont il-proċeduri speċifikati
       fid-Deċiżjoni dwar l-Ispettru tal-Frekwenzi tar-Radju għall-adozzjoni tal-miżuri
       implimentattivi. L-aġġornamenti jistgħu jinkludu perjodi ta’ tranżizzjoni biex
       jakkomodaw iċ-ċirkostanzi ta’ sistemi aktar antiki.

(9)    Il-miżuri stipulati f’din id-Deċiżjoni huma skont l-opinjoni tal-Kumitat dwar l-Ispettru
       tal-Frekwenzi tar-Radju,

ADOTTAT DIN ID-DEĊIŻJONI:

                                                Artikolu 1

L-iskop ta’ din id-Deċiżjoni huwa li jiġu armonizzati l-kundizzjonijiet għad-disponibbilità u l-
użu effiċjenti tal-ispettru tal-frekwenzi tar-radju għal apparat tal-RFID li jopera fil-medda ta’
frekwenza ultra għolja (UHF).

                                                Artikolu 2

Għall-fini ta’ din id-Deċiżjoni:

1. “l-apparat tal-RFID” tfisser apparat għal, inter alia, l-lokazzjoni u l-identifikazzjoni ta’
oġġetti bl-użu ta’ sistema tar-radju li jikkonsistu, fuq naħa, minn apparat passiv (tags)
mwaħħla fuq prodotti u, min-naħa l-oħra, minn unitajiet ta’ trażmissjoni/ riċevituri (qarrejja)
li jattivaw it-tags u jirċievi lura d-dejta;

7
       Id-Direttiva 2004/40/KE tal-Parlament Ewropew u tal-Kunsill tad-29 ta’ April 2004, dwar il-ħtiġijiet
       minimi ta’ saħħa u sigurtà li jirrigwardaw l-espożizzjoni ta’ ħaddiema għal riskji li jirriżultaw minn
       aġenti fiżiċi (kampi elettromanjetiċi), ĠU L 159, 30.4.2004, p. 1.
8
       Ir-Rakkomandazzjoni tal-Kunsill tat-12 ta’ Lulju 1999 dwar il-limitzzjoni tal-espożizzjoni tal-pubbliku
       ġenerali għal kampi elettromanjetiċi (0 Hz to 300 GHz), ĠU L 199, 30.7.1999, p. 59.
 ---pagebreak--- 622             MT             Il-Ġurnal Uffiċjali ta’ l-Unjoni Ewropea                  17.12.2008

2. “bla interferenza u bażi bla protezzjoni” tfisser li ma tista’ tiġi kkawżata l-ebda interferenza
ta’ ħsara lil kwalunkwe servizz ta’ komunikazzjoni bir-radju u li ma tista’ ssir l-ebda talba
għall-protezzjoni ta’ dan l-apparat kontra interferenza ta’ ħsara li toriġina minn servizzi ta’
komunikazzjoni bir-radju;

                                            Artikolu 3

1. L-Istati Membri għandhom jaħtru u jagħmlu disponibbli, fi żmien sitt xhur mid-dħul fis-
seħħ ta’ din id-Direttiva u fuq bażi mhux esklużiva, mhux b’interferenza u mhux protetta, il-
meded ta’ frekwenza għall-apparat tal-RFID, suġġetti għal kundizzjonijiet speċifiċi, kif
stipulati fl-Anness għal din id-Deċiżjoni.

2. Minkejja l-paragrafu 1, l-Istati Membri jistgħu jitolbu perjodi ta’ tranżizzjoni u/jew
arranġamenti ta’ qsim tal-ispettru, skont l-Artikolu 4(5) tad-Deċiżjoni dwar l-Ispettru tal-
Frekwenzi tar-Radju.

3. Din id-Deċiżjoni ma tippreġudikax id-dritt tal-Istati Membri li jippermettu l-użu tal-meded
ta’ frekwenza taħt kundizzjonijiet inqas restrittivi milli speċifikat fl-Anness ta’ din id-
Deċiżjoni.

                                            Artikolu 4

L-Istati Membri għandhom iżommu l-użu tal-meded rilevanti taħt skrutinju u jirrappurtaw is-
sejbiet tagħhom lill-Kummissjoni biex jippermettu reviżjoni f’waqtha tad-Deċiżjoni.

                                            Artikolu 5

Din id-Deċiżjoni hija indirizzata lill-Istati Membri.

Magħmul fi Brussell, it-23 ta’ Novembru 2006

                                               Għall-Kummissjoni
                                               Viviane Reding
                                               Membru tal-Kummissjoni
 ---pagebreak--- 17.12.2008      MT             Il-Ġurnal Uffiċjali ta’ l-Unjoni Ewropea                         623

                                             ANNESS

                                                    Kundizzjonijiet speċifiċi
Medda ta’ frekwenza UHF
                           Enerġija mass./Qawwa tal-kamp                    Spazjar tal-kanal

Submedda A: 865-865.6
                          100 mW e.r.p.                           200 kHz
MHz

Submedda B: 865.6-867.6
                          2 W e.r.p.                              200 kHz
MHz

Submedda C. 867.6-868
                          500 mW e.r.p.                           200 kHz
MHz

Il-frekwenzi taċ-ċentru tal-kanal huma 864.9 MHz + (0.2 MHz * in-numru tal-kanal).

In-numri tal-kanali disponibbli għal kull submedda huma:

Submedda A: in-numri tal-kanal minn 1 sa 3;

Submedda B: in-numri tal-kanal minn 4 sa 13;

Submedda C: in-numri tal-kanal 14 u 15.

Nota: L-istess tagħmir hu permess jopera f’bosta submeded.